Folketing
2006-12-12

Hvis man gør det op mod, hvad det kunne have været, nemlig nul, så synes jeg, det er et godt skridt på vejen. Og hvis vi også gør det op mod, i hvilken kort periode denne kampagne kørte, synes jeg også, det er et rigtig godt skridt på vejen. Vi kan ikke være bekendt at gøre det til, at alle mænd har ønske om at gå til prostituerede, så vi skal også lige tage det med et gran salt. Jeg synes, at det er rigtig godt, at vi havde hul igennem; der kom virkelig mange henvendelser, og jeg synes, det er en god start. Og det bekræfter, at vi skal have flere kampagner. (Kort bemærkning).